***Հայտարարություն***

**Շրջակա միջավայրի նախարարության կենսառեսուրսների կառավարման վարչության գլխավոր մասնագետի (ծածկագիր՝ 15-32.12-Մ2-3) քաղաքացիական ծառայության ժամանակավոր թափուր պաշտոնն զբաղեցնելու համար**

*Կենսառեսուրսների կառավարման վարչության գլխավոր մասնագետի (ծածկագիր` 15-32.12-Մ2-3) /հղիության և ծննդաբերության արձակուրդ՝ մինչև 2024թ․ մայիսի 9-ը ներառյալ/*

1. Իրականացնում է վայրի կենդանական և բուսական պաշարների կադաստրների ստեղծման, վարման և դրանց վերաբերյալ Հայաստանի Հանրապետության օրենսդրությամբ սահմանված կարգով տեղեկատվության տրամադրման գործընթացը:
2. Իրականացնում է «Անհետացման եզրին գտնվող վայրի կենդանական ու բուսական աշխարհի տեսակների միջազգային առևտրի մասին» կոնվենցիայով (ՍԻԹԵՍ) կարգավորման ենթակա վայրի կենդանիները և բույսերը, դրանց մասերն ու ածանցյալները Հայաստանի Հանրապետության տարածքից արտահանելու և Հայաստանի Հանրապետության տարածք ներմուծելու, վերարտահանելու թույլտվությունների (հավաստագրերի) տրամադրման գործընթացը:
3. Իրականացնում է Հայաստանի Հանրապետության տարածքում վայրի կենդանիների տեսակների սոցիալական նպատակով օգտագործման (սիրողական որսի, որսի օբյեկտ չհանդիսացող կենդանիների որսի և ձկնորսության, ձկնորսության օբյեկտ չհանդիսացող կենդանիների որսի) մասին պայմանագրերի կնքման գործընթացը:
4. Իրականացնում է Վարչության գործառույթների սահմաններում Նախարարությունում հարուցված վարչական վարույթների շրջանակներում «Վարչարարության հիմունքների և վարչական վարույթի մասին» օրենքով սահմանված գործողություններ:
5. Իրականացնում է իրավական ակտերի նախագծերի ուսումնասիրում և սահմանված կարգով կարծիքի տրամադրում, ինչպես նաև մասնակցում է միջազգային հարաբերություններին իր իրավասության սահմաններում
6. Իրականացնում է Վարչության աշխատանքային ծրագրերի ու Վարչության կողմից կատարված աշխատանքների վերաբերյալ հաշվետվությունների կազմումը:
7. Իրականացնում է Նախարարությանը վերապահված, Հայաստանի Հանրապետության կողմից երրորդ երկրների հետ առևտրի դեպքում արգելված ապրանքների կանոնակարգման գործընթացի աշխատանքներ:
8. Իրականացնում է Հայաստանի Հանրապետության տարածքում կենդանական և բուսական աշխարհի և դրանց պաշարների հաշվառման, մոնիթորինգի, գիտական ուսումնասիրությունների, պահպանության, վերարտադրության և կայուն օգտագործման ոլորտներում պետական քաղաքականության ձևավորման աջակցություն:
9. Մասնակցում է Նախարարության գործունեության տարեկան և ընթացիկ գործունեության ամփոփ հաշվետվությունների կազմման գործընթացին:
10. Իրականացնում է օրենքներով և ենթաօրենսդրական նորմատիվ իրավական ակտերով սահմանված դեպքերում, շրջակա միջավայրի պահպանության և բնական պաշարների (բացառությամբ օգտակար հանածոների պաշարների) օգտագործման ոլորտում համաձայնեցումների, եզրակացությունների, հավաստագրերի տրամադրման գործընթացում, անհրաժեշտության դեպքում, տեղանքի զննումը, տեղում ուսումնասիրությունների աշխատանքներ:

Նշված ժամանակավոր թափուր պաշտոնն զբաղեցնելու համար պահանջվում է`

1. Բարձրագույն կրթություն.

|  |  |  |  |  |
| --- | --- | --- | --- | --- |
| 1 | Ուղղություն | Բնական գիտություններ, մաթեմատիկա և վիճակագրություն | | |
| 2 | Ոլորտ | Կենսաբանական գիտություններ | Շրջակա միջավայր | Գիտություններ երկրի մասին |
| 3 | Ենթաոլորտ | Կենսաբանություն կամ Կենսաքիմիա և կենսաֆիզիկա | Շրջակա միջավայրի գիտություններ կամ Շրջակա միջավայր | Աշխարհագրություն |

կամ

|  |  |  |
| --- | --- | --- |
| 1 | Ուղղություն | Կրթություն |
| 2 | Ոլորտ | Կրթություն |
| 3 | Ենթաոլորտ | Առարկայական ուղղվածությամբ մանկավարժություն |
| 4 | Մասնագիտություն | Մասնագիտական մանկավարժություն |

կամ

|  |  |  |  |  |
| --- | --- | --- | --- | --- |
| 1 | Ուղղություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | | |
| 2 | Ոլորտ | Գյուղատնտեսական գիտություններ | Անտառային տնտեսություն | Ձկնային  տնտեսություն |
| 3 | Ենթաոլորտ | Ագրոնոմիա և անասնաբուծություն | Անտառային տնտեսություն | Ձկնային  տնտեսություն |

կամ

|  |  |  |  |
| --- | --- | --- | --- |
| 1 | Ուղղություն | Ճարտարագիտություն, արդյունաբերություն և շինարարություն | |
| 2 | Ոլորտ | Ճարտարագիտություն | Ճարտարապետություն և շինարարություն |
| 3 | Ենթաոլորտ | Շրջակա միջավայրի պահպանություն | Շենքերի և քաղաքային  ճարտարագիտություն |
| 4 | Մասնագիտություն | Շրջակա միջավայրի պահպանություն կամ Կենսագործունեության անվտանգություն |  |

1. Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ լիցենզավորման ենթակա գործունեության բնագավառում, կամ կենսաբանական գիտությունների բնագավառում` կենսաբանի, բուսաբանի, կենդանաբանի և հարակից մասնագետի, կամ գյուղատնտեսական գիտությունների բնագավառում` գյուղատնտեսի և հարակից մասնագետի կամ ֆիզիկայի բնագավառում` երկրաբանի, երկրաֆիզիկոսի և աշխարհագետի երեք տարվա աշխատանքային ստաժ։

3) Շրջակա միջավայրի նախարարության գործունեության ոլորտը կարգավորող և տվյալ պաշտոնի առանձնահատկություններից բխող օրենքների իմացություն՝

ա) Սահմանադրություն,

բ) «Քաղաքացիական ծառայության մասին» օրենք,

գ) «Հանրային ծառայության մասին» օրենք,

դ) «Նորմատիվ իրավական ակտերի մասին» օրենք,

ե) «Կենդանական աշխարհի մասին» օրենք,

զ) « Բուսական աշխարհի մասին» օրենք,

է) «Որսի և որսորդական տնտեսության վարման մասին» օրենք,

ը) «Սևանա լճի մասին» օրենք,

թ) Հարկային օրենսգիրք,

ժ) «Անհետացման եզրին գտնվող վայրի կենդանական ու բուսական աշխարհի տեսակների միջազգային առևտրի մասին» կոնվենցիա (ՍԻԹԵՍ):

**Անհրաժեշտ կոմպետենցիաներ**  
**Ընդհանրական կոմպետենցիաներ**

1. Ծրագրերի մշակում
2. Խնդրի լուծում
3. Հաշվետվություններիմշակում
4. Տեղեկատվության հավաքագրում, վերլուծություն
5. Բարեվարքություն

**Ընտրանքային կոմպետենցիաներ**

1. Բանակցությունների վարում

2.Կոնֆլիկտների կառավարում

3. Տեղեկատվական տեխնոլոգիաներ և հեռահաղորդակցություն

4.Ծառայությունների մատուցում

5.Բողոքների բավարարում

6.Ժամանակի կառավարում

7.Փաստաթղթերի նախապատրատում

4) համակարգչով և ժամանակակից այլ տեխնիկական միջոցներով աշխատելու ունակություն:

* Քաղաքացիական ծառայության որոշակի ժամկետով թափուր պաշտոն առաջանալու հիմքը վերանում է 2024թ. մայիսի 9-ին:
* Աշխատավարձը` 267․072 (երկու հարյուր վաթսունյոթ հազար յոթանասուներկու) ՀՀ դրամ:
* Աշխատավայր` ք.Երևան Կառավարության 3 տուն 5-րդ հարկ, հեռ. 011818504, [meri.babayan@env.am](mailto:meri.babayan@env.am)
* Ժամանակավոր թափուր պաշտոնում ընտրությունը կատարվելու է քաղաքացիների փաստաթղթերի ուսումնասիրության և հարցազրույցի եղանակներով։

Փաստաթղթերն ընդունվում են ամեն օր ժամը 10:00-ից մինչև 17:30-ը:

*Դիմումների ընդունման վերջին ժամկետն է`* ***2024թ. փետրվարի 21-ը ներառյալ:***

Դիմող ՀՀ քաղաքացիները պետք է ներկայացնեն հետևյալ փաստաթղթերը`

• անձնագիր ( և անձնագրի պատճեն).

• դիմում.

• տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի(ների), վկայականի(ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) պատճենները` բնօրինակների հետ միասին.

• արական սեռի անձինք` նաև զինգրքույկի կամ դրան փոխարինող ժամանակավոր և զորակոչային տեղամասին կցագրման վկայականի պատճենը` բնօրինակի հետ միասին, կամ համապատասխան տեղեկանք.

• մեկ գունավոր լուսանկար` 3X4 սմ չափսի.

* CV (ռեզյումե):

Դիմումները և անհրաժեշտ փաստաթղթերը ներկայացնել անձամբ կամ [meri.babayan@env.am](mailto:meri.babayan@env.am) էլեկտրոնային փոստի միջոցով:

Լրացուցիչ տեղեկություններ ստանալու համար դիմել շրջակա միջավայրի նախարարության մարդկային ռեսուրսների կառավարման բաժին /Երևան, Կառավարության 3-րդ տուն, 5-րդ հարկ, 504 սենյակ, հեռ. /011/818504/: